Борис Младенов-Young
Цветята, като живи същества…

chitanka.info

Цветята, като живи същества,

не са от смърт и тленност пощадени

и с времето и те търпят промени —

растат, цъфтят и раждат семена.

И стават прах, когато предадат

на бъдещето родовите гени,

но някои, от болест покосени,

напускат в ранна младост този свят.

Най-свидното от моите цветя

се „разболя“ без видима причина —

престана да цъфти и залиня…

За болестта не се намери лек.

След кратко боледуване „почина“ —

оплакахме го, сякаш бе човек!

Сидни, Австралия — 2017 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.